**projektas**

**reg. Nr. T-61**

**2.27. darbotvarkės klausimas**

**Pasvalio rajono savivaldybės taryba**

**Sprendimas**

**DĖL SUTIKIMO REORGANIZUOTI Pasvalio r. narteikių mokyklą-darželį ,,linelis“ PRIJUNGIANT ją PRIE Pasvalio r. joniškėlio gabrielės petkevičaitės-bitės gimnazijos**

2019 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 3 dalies 4 punktu bei 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr.768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), 9, 14 ir 21 punktais ir įgyvendindama Pasvalio rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Pasvalio rajono savivaldybės tarybos 2016 m. kovo 30 d. sprendimu Nr. T1-34 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, Pasvalio r. Narteikių mokyklos-darželio ,,Linelis“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-193 „Dėl Pasvalio r. Narteikių mokyklos-darželio ,,Linelis“ nuostatų patvirtinimo“, 71 punktu, Pasvalio r. Joniškėlio Gabrielės Petkevičaitės-Bitės gimnazijos nuostatų, Pasvalio rajono savivaldybės tarybos 2017 m. rugsėjo 27 d. sprendimu Nr. T1-194 „Dėl Pasvalio r. Joniškėlio Gabrielės Petkevičaitės-Bitės gimnazijos nuostatų patvirtinimo“ (su visais aktualiais pakeitimais), 80 punktu, Narteikių mokyklos-darželio ,,Linelis“ tarybos 2019 m. kovo 7 d. nutarimą Nr. ĮT-3 Joniškėlio Gabrielės Petkevičaitės-Bitės gimnazijos tarybos 2019 m. kovo 8 d. nutarimą Nr. SR-40, Pasvalio rajono savivaldybės taryba nusprendžia:

1. Sutikti reorganizuoti iki 2019 m. rugpjūčio 31 d. Pasvalio r. Narteikių mokyklą-darželį ,,Linelis“ su Joniškėlio ikimokyklinio ugdymo skyriumi prijungiant ją prie Pasvalio r. Joniškėlio Gabrielės Petkevičaitės-Bitės gimnazijos.

2. Nustatyti, kad:

2.1. reorganizavimo tikslas – optimizuoti Pasvalio rajono savivaldybės švietimo įstaigų tinklą, racionaliau panaudoti įstaigų ugdymo organizavimo ir valdymo, mokymo, švietimo pagalbos bei aplinkos lėšas;

2.2. reorganizuojama biudžetinė įstaiga – Pasvalio r. Narteikių mokykla-darželis ,,Linelis“ (Darželio g. 4, Narteikių k., Joniškėlio apylinkių seniūnija, LT-39295, Pasvalio r. Kodas –190624491. Duomenys kaupiami ir saugomi Juridinių asmenų registre);

2.3. reorganizavime dalyvaujanti biudžetinė įstaiga – Pasvalio r. Joniškėlio Gabrielės Petkevičaitės-Bitės gimnazija Vytauto g. 37, Joniškėlis LT-39305, Pasvalio r. Kodas – 290614950. Duomenys kaupiami ir saugomi Juridinių asmenų registre).

2.4. reorganizavimo būdas – prijungimas;

2.5. po reorganizavimo veiklą tęsianti ir visas reorganizuojamos įstaigos teises ir pareigas perimanti biudžetinė įstaiga – Pasvalio r. Joniškėlio Gabrielės Petkevičaitės-Bitės gimnazija, turinti struktūrinius padalinius: Narteikių skyrių ir Joniškėlio skyrių.

Teisinė forma – savivaldybės biudžetinė įstaiga. Buveinė – Vytauto g. 37, Joniškėlis LT-39305, Pasvalio r. Kodas – 290614950. Mokykla vykdys ikimokyklinio, priešmokyklinio, pradinio, pagrindinio ir vidurinio ugdymo programas bei vaikų neformalųjį švietimą, įgyvendins Lietuvos Respublikos švietimo įstatyme ir kituose teisės aktuose nustatytas funkcijas.

Mokyklos savininkas – Pasvalio rajono savivaldybė. Mokyklos savininko teises ir pareigas įgyvendinanti institucija – Pasvalio rajono savivaldybės taryba.

2.6. Po reorganizavimo Pasvalio r. Narteikių mokykla-darželis ,,Linelis“ baigia veiklą kaip juridinis asmuo nuo jo išregistravimo iš Juridinių asmenų registro, bet ne vėliau kaip 2019 m. rugpjūčio 31 d.

3. Įpareigoti Pasvalio r. Narteikių mokyklos-darželio ,,Linelis“ ir Pasvalio r. Joniškėlio Gabrielės Petkevičaitės-Bitės gimnazijos direktorius:

3.1. Lietuvos Respublikos civilinio kodekso nustatyta tvarka iki 2019 m. kovo 25 d. parengti Pasvalio r. Narteikių mokyklos-darželio ,,Linelis“ ir Pasvalio r. Joniškėlio Gabrielės Petkevičaitės-Bitės gimnazijos reorganizavimo sąlygų aprašą, jį viešai paskelbti ir pateikti Juridinių asmenų registrui ne vėliau kaip pirmą viešo paskelbimo dieną;

3.2. teisės aktų nustatyta tvarka raštu informuoti Pasvalio r. Narteikių mokyklos-darželio ,,Linelis“ ir Pasvalio r. Joniškėlio Gabrielės Petkevičaitės-Bitės gimnazijos mokinius, darbuotojus, kreditorius apie įstaigos reorganizavimą bei įstaigos dalyvavimą reorganizavime.

4. Įpareigoti Pasvalio r. Joniškėlio Gabrielės Petkevičaitės-Bitės gimnazijos direktorių teisės aktų nustatyta tvarka iki 2019 m. gegužės 1 d. parengti po reorganizavimo veiksiančios Pasvalio r. Joniškėlio Gabrielės Petkevičaitės-Bitės gimnazijos nuostatų naujos redakcijos projektą ir pateikti jį Savivaldybės tarybai patvirtinti

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Švietimo ir sporto skyriaus vyr. specialistė V. Bajoriūnaitė

2019-03-07 Suderinta DVS Nr. RTS-66

Pasvalio rajono savivaldybės tarybai

**AIŠKINAMASIS RAŠTAS**

**DĖL SUTIKIMO REORGANIZUOTI Pasvalio r. narteikių mokyklą-darželį ,,linelis“ PRIJUNGIANT ją PRIE Pasvalio r. joniškėlio gabrielės petkevičaitės-bitės gimnazijos**

2019-03-07

Pasvalys

**1. Problemos esmė.**

Pritarti Pasvalio r. Narteikių mokyklos-darželio ,,Linelis“ su Joniškėlio ikimokyklinio ugdymo skyriumi reorganizavimui prijungiant ją prie Pasvalio r. Joniškėlio Gabrielės Petkevičaitės-Bitės gimnazijos kaip skyrių.

**2. Kokios siūlomos naujos teisinio reguliavimo nuostatos ir kokių rezultatų laukiama.** Priėmus sprendimą bus pradėtos Pasvalio r. Narteikių mokyklos-darželio ,,Linelis“ reorganizavimo procedūros.

**3. Skaičiavimai, išlaidų sąmatos, finansavimo šaltiniai.**

Atsižvelgiant į demografinę ir ekonominę situaciją rajone tikslinga pertvarkyti Pasvalio r. Narteikių mokyklą-darželį ,,Linelis“ prijungiant ją prie Pasvalio r. Joniškėlio Gabrielės Petkevičaitės-Bitės gimnazijos kaip skyrių. Prijungus bus optimaliau sprendžiami įstaigų ugdymo organizavimo ir valdymo, mokymo, švietimo pagalbos bei aplinkos lėšų naudojimo klausimai.

Pagal Mokymo lėšų apskaičiavimo, paskirstymo ir panaudojimo tvarkos aprašą, patvirtintą Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo” mokyklos ugdymo organizavimui ir valdymui tik esant nuo 121 gali būti 2 pareigybės (direktorius, direktoriaus pavaduotojas ugdymui), jeigu pakanka lėšų (valdymo pareigybių darbo užmokesčio ir mokytojų darbo užmokesčio santykis neturi viršyti 8 proc.). Šiuo metu:

Narteikių mokykla-darželis ,,Linelis“ – direktorius – 1 et; direktoriaus pavaduotojas ugdymui – 1,75 et. (iš viso vaikų ir mokinių – 141); Joniškėlio Gabrielės Petkevičaitės-Bitės gimnazija – direktorius – 1 et.; direktoriaus pavaduotojas ugdymui – 2 et. (iš viso mokinių – 348).

Nuo 2019 m. rugsėjo 1 d. įsigalioja Pasvalio rajono savivaldybės mokymo lėšų apskaičiavimo, paskirstymo ir panaudojimo tvarkos aprašo, patvirtinto Savivaldybės tarybos 2018 m. rugsėjo 26 d. sprendimu Nr. T1-198 ,,Dėl Pasvalio rajono savivaldybės mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 6 punktas: ,,Ugdymo procesui organizuoti ir valdyti pareigybių skaičius nustatomas atsižvelgiant į Savivaldybės gaunamas lėšas, skirtas ugdymo procesui organizuoti ir valdyti pagal kiekvieną įstaigą atskirai, kai pagal ikimokyklinio, priešmokyklinio ir bendrojo ugdymo programas mokosi:

6.1. iki 120 mokinių – 1 pareigybė;

6.2. 121–200 mokinių – iki 2 pareigybių;

6.3. 201–600 mokinių – iki 3 pareigybių;

6.4. 601 ir daugiau – iki 4 pareigybių.“

Vadovaujantis minėtu punktu Narteikių mokykloje-darželyje ,,Linelis“ liktų tik viena valdymo pareigybė. Įstaigos veiklos organizavimas ir valdymas būtų sudėtingas.

Nepakankamas švietimo pagalbos teikimas. Narteikių mokykloje-darželyje – yra tik logopedo 1 et.

Reorganizavimo klausimai aptarti su mokyklomis. Narteikių mokykla-darželis ,,Linelis“ ir Joniškėlio Gabrielės Petkevičaitės-Bitės gimnazijos taryba tam pritaria.

Reorganizavus Pasvalio r. Narteikių mokyklą-darželį ,,Linelis“ į Pasvalio r. Joniškėlio Gabrielės Petkevičaitės-Bitės gimnazijos skyrius, bus racionaliau panaudotos įstaigų ugdymo organizavimo ir valdymo, mokymo, švietimo pagalbos bei aplinkos lėšos, veiksmingiau ir lanksčiau organizuojamas ugdymo procesas, tikslingiau ir veiksmingiau teikiama švietimo pagalba.

Reorganizacijos atveju darbuotojų įdarbinimo klausimas bus sprendžiamas bendrame Savivaldybės švietimo įstaigų ir vadovų kaitos kontekste.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nėra.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius

**7. Sprendimo projekto rengimo metu gauti specialistų vertinimai ir išvados.**

Nėra.

Švietimo ir sporto skyriaus Virginija Bajoriūnaitė

vyriausioji specialistė